ทรัมป์ เซ็น แบน TikTok แล้ว
ล่าสุดประธานาธิบดี ดอนัลด์ ทรัมป์ ได้เซ็น คำสั่ง Executive ห้ามไม่ให้พลเมืองอเมริกันทุกคนทำธุรกิจกับ TikTok หรือแอปอื่นที่มีเจ้าของชื่อ ByteDance โดยจะเริ่มต้นขึ้นอีก 45 วันนับจากวันนี้
7 ส.ค. 2563

ทรัมป์ เซ็น แบน TikTok แล้ว /โดย ลงทุนแมน
โดยบอกว่า TikTok สามารถทำให้พรรคคอมมิวนิสต์จีนเข้าถึงข้อมูลส่วนตัวของคนอเมริกันได้
ล่าสุดประธานาธิบดี ดอนัลด์ ทรัมป์ ได้เซ็น คำสั่ง Executive ห้ามไม่ให้พลเมืองอเมริกันทุกคนทำธุรกิจกับ TikTok หรือแอปอื่นที่มีเจ้าของชื่อ ByteDance โดยจะเริ่มต้นขึ้นอีก 45 วันนับจากวันนี้
ทรัมป์ให้เหตุผลว่าแอปนี้ถูกใช้ในการให้ข้อมูลบิดเบือนใน การสร้างแคมเปญรณรงค์เรื่องต่างๆเพื่อสนับสนุนพรรคคอมมิวนิสต์ของประเทศจีน
ซึ่งการเก็บข้อมูลของ TikTok สามารถทำให้พรรคคอมมิวนิสต์จีนเข้าถึงข้อมูลส่วนตัวของคนอเมริกันได้ ซึ่งรวมไปถึง ตำแหน่งของผู้ใช้งานภาครัฐ และ ผู้ถูกว่าจ้าง ซึ่งทำให้เกิดการจารกรรมข้อมูลได้
น่าสนใจว่า ที่ผ่านมามีเหตุการณ์ที่คนอเมริกันที่ไม่ชอบ ดอนัลด์ ทรัมป์ ได้ใช้แอป TikTok เป็นเครื่องมือในการสร้างแคมเปญให้ไปจองที่นั่งฟังทรัมป์หาเสียง แต่พอถึงเวลากลับไม่ไป ทำให้การหาเสียงในครั้งนั้นมีผู้คนโหรงเหรง
และการกดดันของทรัมป์ดังกล่าว คงต้องบีบให้ ByteDance ยอมขายกิจการ TikTok แก่บริษัทอเมริกัน เพื่อหลุดพ้นจากการแบนครั้งนี้
ซึ่งบริษัทที่ทุกคนคาดการณ์ว่าจะเข้ามาซื้อก็คือ Microsoft
อย่างไรก็ตาม ปัญหาการแยกชิ้นส่วน TikTok ให้เป็นหลายๆประเทศนั้นทำได้ยาก
ล่าสุดจึงมีการคาดการณ์ว่า Microsoft จะซื้อ TikTok ทั้งแพลตฟอร์มทุกประเทศทั่วโลก
จริงๆแล้วการแบน TikTok ไม่ใช่เรื่องใหม่สำหรับในโลกนี้ เพราะก่อนหน้านี้ก็มีประเทศอินเดียที่แบน TikTok ไปแล้ว
และประเทศจีนเอง ก็แบนแอปอเมริกันหลายแอปอยู่แล้ว เช่น Facebook Google Netflix ด้วยประเด็นเรื่องการไม่ให้คนจีนเข้าถึงข้อมูลที่รัฐบาลไม่ชอบเช่นกัน
สหรัฐอเมริกาจะแบนจีนบ้าง ก็คงไม่แปลกอะไร
อย่างไรก็ตามที่ผ่านมา ยังไม่เคยมีแอปจีนที่สามารถครองผู้ใช้งานได้ทั่วโลกแบบ TikTok
TikTok เป็นบริษัทจีนเจ้าแรกที่ทำได้อย่างนี้
ดังนั้นเรื่องใหม่สำหรับเหตุการณ์นี้ก็คือ TikTok ถูกแบนโดยสหรัฐอเมริกา ประเทศที่หลายคนอาจมีภาพจำว่า เป็นประเทศเสรี นั่นเอง..
-แอป Blockdit สร้างเพจส่วนตัวได้ที่ Blockdit เขียนดี คนอ่านให้รางวัล ลองโหลดได้ที่ 
References
-
-